211. oslobodilačka brigada
211. oslobodilačka brigada je vojna jedinica koja je tokom rata u Bosni i Hercegovini djelovala u sastavu Drugog korpusa Armije RBiH. Bila je dio Operativne grupe 1 – Bosanska Posavina i 21. divizije. Brigada je formirana na osnovu odluke Predsjedništva RBiH o formiranju oslobodilačkih brigada. Samo formiranje je uslijedilo 31. oktobra 1994, nakon naredbe Komande 2. korpusa. Prvo postrojavanje izvršeno je 11. aprila 1995. u Jelovče Selu kod Gradačca. U sastav brigade ušle su manevarske jedinice sa područja 21. divizije (Gradačac, Brčko, Srebrenik). Sastojala se od tri bataljona i prištapskih jedinica. Jedinice brigade ratovale su na posavskom, ozrenskom, majevičkom i sarajevskom ratištu. Najznačajniji rezultati postignuti su tokom operacije Uragan 95. Kroz dvije srebreničke brigade (211. i 212. brdsku), prošlo je preko 8.000, a poginulo preko 200 boraca. 13 pripadnika brigade odlikovano je Zlatnim ljiljanom, najvišim ratnim priznanjem.